cyanic-selkie/wikianc huggingface dataset:
Wat Phra Kaew
Ry van agt toringspitse
Elk van die prangs verteenwoordig 'n ander aspek van Boeddhisme. Hulle is van noord na suid gerangskik en word deur hulle kleure onderskei: Die Phra Sammasamphuttha Mahachedi in wit is aan die Gautama Boeddha gewy, die Phra Satthampariyat Wara Mahachedi in blou aan die Dharma (Boeddhistiese geskrifte), die Phra Ariyasong Sawok Mahachedi in pienk aan die Bhikkhu's (manlike kloosterlinge), die Phra Ariya Sawok Phiksunee Sangha Mahachedi in groen aan die Bhikkhuni's (vroulike kloosterlinge), die Phra Patchek Phothisamphuttha Mahachedi in pers aan die Pratyekabuddha (mense wat verligting bereik het, maar nie preek nie), die Phra Borom Chakrawadiraja Mahachedi in ligblou aan die Chakravarti (die universele heerser), die Phra Photisat Krisda Mahachedi in rooi aan die Bodhisattvas (die Boeddha in sy vorige lewens) en die Phra Sri Ayametaya Mahachedi in geel aan Maitreya (die toekomstige Boeddha).
Ramakien-galery
Die galery, of Phra Rabiang (พระระเบียง), is 'n onderdakgang, met 'n muur aan die een kant, wat die hele tempel omring. Skilderings teen die mure beeld die Thaise epiese verhaal Ramakien uit wat op die Indiese Ramayana geskoei is. Rama I het self omstreeks 1797 dié weergawe in Thaise poësievorm laat vertaal en oorskryf. Die storie word in vyf lang episodes verdeel. Rama I het die muurskilderings laat verf om sy weergawe van die epiese verhaal weer te gee.
Die muurskilderings is op bevel van Rama III doodgeverf en heeltemal laat oorskilder. Sedertdien word hulle gereeld gerestoureer. Die skilderings is verdeel in 178 tonele met opsommings van die tonele daaronder. Die eerste toneel is regs van Hek no. 7, die Wihan Yot-hek.
Hekke
thumb|160px|links|Hek no. 1, of die voorste Koei Sadet-hek. Die tempelmure het sewe hekke: twee aan die oostekant, een in die suide, drie in die weste en een in die noorde. Die eerste hek aan die oostekant is Hek no. 1, die voorste Koei Sadet-hek, wat reg oorkant die Prasat Phra Thep Bidon is. Dié belangrike hek is deur Rama IV laat bou. Dit is die enigste een met 'n kroonvormige spits op. Buite die hek is 'n klein pawiljoen waar 'n mens kan rus en 'n platform vir die bestyging van 'n olifant. Hek no. 2, die Na Wua-hek, is oorkant die ingang van die Ubosot. Aan die suidekant is Hek no. 3, die Si Rattana Satsada-hek; dit verbind die tempel met die Middelhof van die Groot Paleis, en besoekers gaan by dié hek by die tempel uit.
Aan die westekant is daar drie hekke. Die suidelikste een is Hek no. 4, die Hermiethek, wat genoem is na die standbeeld van die hermiet reg oorkant. Dit is die hoofhek na die tempel vir besoekers. Hek no. 5 is die agterste Koei Sadet-hek, wat die middelste hek aan die westekant is. Daarbuite is ook 'n pawiljoen en platform. Dié hek is gewoonlik gesluit, want die koning gaan daar die tempel binne wanneer hy seremonies kom uitvoer. Hek no. 6, die Sanam Chai-hek, is genoem na die klein veld buite die hek in die Buitehof van die Groot Paleis. Aan die noordekant is Hek no. 7, die Wihan Yot-hek, wat oorkant die Phra Sawet Kudakhan Wihan Yot is. Dit is die enigste hek sonder bewakende reuse.
Bewakers
Standbeelde van 12 yaksha, of reuse, hou wag oor ses van die tempelhekke aan drie kante van die tempel (oral behalwe aan die noordekant). Die reuse is karakters van die Ramakien-epos, en word aan hulle velkleur en kroon uitgeken. Elke reus is sowat 5 m hoog en hou 'n knuppel voor hom vas.
Sigsagstoel
Die Sigsagstoel is 'n stoel wat in 1934 deur Gerrit Rietveld ontwerp is.
Die stoel het 'n minimalistiese, vrydraende ontwerp, sonder pote. Dit word vervaardig deur 4 plat houtplanke wat in 'n Z-vorm, met swaelstertvoeë aanmekaar geheg word. Die stoel word tans deur die Italiaanse vervaardiger Cassina S.p.A. vervaardig.
Geskiedenis
Hoewel Rietveld blykbaar die stoel as " 'n ontwerpersgrap" beskou het, was die stoel gou baie gewild en het dit ikoniese status verwerf. Tydens 'n advertensieveldtog het die ontwerper Karl Lagerfeld aangedui dat die stoel sy persoonlike gunsteling is. Die kontemporêre Hollandse ontwerper Joris Laarman beskryf die stoel as eenvoudig, dog elegant. Kevin Roberts van die interieurontwerpfirma Haynes-Roberts bekryf die stoel as "suiwer abstraksie".
As gevolg van die gewildheid van die stoel is dit deesdae baie duurder as toe dit oorspronklik vir massaproduksie vervaardig is. Sotheby het in November 2018 twee sigsagstoele van die ontwerper Jacques Grange se versameling vir $ 30,000 verkoop. In ooreenstemming met Rietveld se etos van beskikbaarheid, vervaardig Cassina egter wel reproduksies van die stoel - in kersiehout, essehout of gekleurd - teen baie meer bekostigbare pryse.
Tweekleppige
Tweekleppiges (Bivalvia) is 'n klas seediere wat tot die orde van weekdiere (Mollusca) behoort. Hierdie klas sluit onder andere gapermossels, oesters en mossels in. Die tweekleppiges het 'n skulp wat uit twee dele bestaan wat met 'n buigbare ligament aanmekaar gehou word. 'n Paar spesies kan swem, maar die meeste anker hulself aan 'n substraat vas.
Kieue word vir asemhaling gebruik, maar kan ook met voeding help, omdat die meeste tweekleppiges filter-vreters is. Die geslagte is verskillend en bevrugting vind uitwendig plaas. Die diere word veral gekenmerk deur hul uitwendige skelet (skulpe), wat uit twee beweegbare dele (kleppe) bestaan. Die klas diere is baie suksesvol en die verskillende spesies word in die seë op 'n verskeidenheid dieptes, asook in varswater aangetref.
Hulle is uitsluitlik waterlewend en die bekendste tweekleppiges is die mossels en oesters. Die tweekleppiges (klas Bivalvia) is aan slakke, seekatte en inkvisse verwant en almal is weekdiere (phylum Mollusca). Die meeste tweekleppiges se liggame word heeltemal deur hul skulpe bedek en 'n kopgedeelte kan nie onderskei word nie. Die voet is in baie gevalle tot 'n mesvormige struktuur gemodifiseer en dien as 'n soort graaf.
'n Radula (raspertong) ontbreek by die meeste spesies. Die dier is of heeltemal sessiel (sittend), of hulle kan net stadig beweeg, maar hulle kom nogtans wydverspreid voor. Hulle is egter nie soos slakke tot 'n bestaan op land aangepas nie. Ongeveer 15 000 spesies is bekend.
Die skulp
Die skulpe van die tweekleppiges bestaan uit 2 helftes, 'n linker- en 'n regterklep, wat meestal spieëlbeelde van mekaar is. Die 2 helftes word deur ligamente aanmekaar geskarnier en dit word deur 2 spiere, die sluitspiere, geslote gehou. Wanneer die spiere ontspan, word die helftes deur die ligament oopgetrek.
Die 2 skulprande het tande wat inmekaarsluit om te verhoed dat die kleppe op mekaar rondskuif. Die manier waarop die tande inmekaarsluit (slot), asook die tande self, dien as 'n taksonomiese kenmerk en is belangrik vir die klassifikasie van die verskillende tweekleppiges.
Sarah Thonig
Sarah Thonig (gebore 16 Februarie 1992) is 'n Duitse aktrise. Sy is bekend vir haar rolle in die televisiereekse Aktenzeichen XY... ungelöst! (1967), SOKO 5113 (1978), Wilsberg (1995), en Storm of Love (2005).
Tweekleppige
Die skulp
Daar word 2 soorte slotte onderskei: die taksodonte en die heterodonte slot. Die skulpgroottes wissel baie; sommige varswaterspesies is slegs 1 mm groot, terwyl party seelewende spesies groter as 1 meter kan word. Die kleppe groei saam met die diere en die oudste deel daarvan is die umbo, die gedeelte naby die ligamente waar die 2 kleppe aanmekaargehou word. Nuwe dele van die skulp groei hier aan, sodat 'n reeks konsentriese ringe om die umbo die aantal groeiseisoene aandui.
Sagte dele
Die materiaal waaruit die skulp gevorm word, word deur die mantel afgeskei. Dit is 'n dun vlies tussen die weekdier se liggaam en die skulp. Die mantel is aan die een sy uitgegroei tot 2 buise, die sifons, waarmee water van en na die liggaam gevoer word. Sommige spesies leef diep onder die substraatoppervlak en hulle het gevolglik besonder lang sifons.
Die spesies begrawe hulle met hul voet, 'n gespierde orgaan wat buite die skulp gestoot kan word en mesvormig is. Die voet kan ook gebruik word om mee te kruip, of in die geval van hartmossels, om mee te spring. Sessiele (sittende) spesies het geen voete nie maar hulle word met ŉ afskeidingstof van die bissusklier aan die substraat geheg. Die afskeidings verhard in die water tot bissusdrade. Die meeste tweekleppiges leef hoofsaaklik van fitoplankton (plant- plankton) wat hulle uit die water filtreer terwyl dit deur die liggaam stroom.
'n Instroomkanaal voer die water na die kieue, wat gemodifiseer is om die plankton uit die water te haal, en wat as 'n gaswisselingsorgaan dien. Die plankton word met slym uit die water gehaal en daarna deur trilhare na die mond gevoer. Nadat gaswisseling plaasgevind het, verlaat die water die liggaam deur die uitstroomopening. Ander tweekleppiges skraap voedsel van die substraat met behulp van tentakels, wat verlengings van die mondhoeke is.
Voedseldeeltjies klou aan die slymbedekte tentakels vas en word deur trilhare na die mond gebring, waar die voedseldeeltjies van die ander materiaal geskei word. Die senuweestelsel is relatief eenvoudig en geen ware brein word aangetref nie. Drie paar senuweeknope is aanwesig: die serebrale, pedale en die visserale ganglia. Die ganglia word deur 2 senuweekoorde en 'n aantal ander vesels met mekaar verbind, en die sintuie is swak ontwikkel.
Voortplanting
Die meeste tweekleppiges is eenslagtig, hoewel 'n aantal hermafroditiese (tweeslagtige) spesies ook aangetref word, maar selfbevrugting kom nie dikwels voor nie. Sommige oesters kan hul geslagte tydens hul leeftyd verander. Eiers en spermselle word in die water vrygestel en bevrugting vind buite die diere se liggame plaas. 'n Vryswemmende larwe wat met trilhare bedek is (veligerlarwe), broei na 'n tydperk uit. Dit sak later na die bodem en gedaantewisseling vind plaas.
Varswater tweekleppiges se lewensiklus wyk ietwat van die patroon af. In sommige spesies is die vryswemmende larwestadium by 'n sittende, parasitiese bestaan aangepas. Die larwes staan as glogidia of haustoria bekend en hulle heg hulle 'n tyd lank aan visse se kieue totdat hulle (die larwes) vir gedaantewisseling gereed is. Daarna verlaat hulle die visse en sak na die bodem af, waar hulle tot volwasse tweekleppiges ontwikkel.
Betekenis vir die mens
Tweekleppiges is veral as 'n voedselbron belangrik, want mossels en oesters word in sommige lande op groot skaal geëet. Hartmossels word dikwels ook as asbakke gebruik, terwyl die doopvontskulp as doopvont kan dien. Sommige oesterspesies vorm pêrels. Die voorkant van baie mossels se skulprande is voorsien van skerp tande, wat hulle gebruik om gate in hout mee te boor. Die saagsels dien ook as voedsel. Paalwurms het veral vroeër skepe met houtrompe en houtpale by hawens erg beskadig.
Klassifikasie
Die klassifikasie van die klas Bivalvia kan verwarrend wees en daar bestaan 'n hele aantal klassifikasiestelsels. In die algemeenste stelsel wat tans gebruik word, word die klas in 3 subklasse ingedeel. Die subklas Protobranchia bevat die primitiefste tweekleppiges met eenvoudige kieue. Sommige van die diere, soos lede van die familie Nuculidae, neem nog voedsel met hul tentakels in.
Lede van die subklas Lamellibranchia (Polysyringia) het gevoude kieufilamente, wat vir gaswisseling en die filtrering van voedsel uit die water gebruik word. Die orde Anisomyaria bevat die mossels (genera Mytilus en Modiolus) en die oesters (genera Ostrea, Crassostrea, Spondylus, Pinctada, Anomia en Lima). Die ander families bevat onder meer die kammossels en die skeepsmossels.
Halichondria albescens
Halichondria albescens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1842 deur sensu Johnston.
Gideons
Die Gideons is ‘n internasionale welsynsorganisasie met die doel om die evangelie van Christus te versprei.
Lede
Slegs sakelui en slegs mans is lid van die vrywilllige vereniging. Dit is ‘n leke-organisasie. Dus is geestelike leiers uitgesluit van lidmaatskap. Geld vir die aankoop van Bybels kom van finansiële bydraes deur die lede self en van kollektes in kerke.
Bybels
Die organisasie plaas Bybels of Nuwe Testamente en Psalms in hotelkamers, hospitale, ouetehuise, wagkamers, gevangenisse, koshuise, klinieke, kwartiere vir verpleegpersoneel en weermagbasisse. Elke jaar word ‘n Nuwe Testament aan elke graad 8-leerling verskaf.
Naam
Die naam Gideons vir die organsiasie kom uit Rigters 6.
Geskiedenis
John Nicholson, ‘n 12-jarige seun van Janesville, Wisconsin in die VSA het aan sy ma op haar sterfbed belowe om elke dag in die Bybel te lees en te bid. In September 1898 is John ‘n handelsreisiger en loseer in ‘n hotel in Biscobel, Wisconsin. Omdat die hotel vol was, moes hy ‘n kamer deel met ‘n vreemdeling. So ontmoet hy Samuel Hill, ook ‘n gelowige. Die gevolg was die stigting van ‘n Christen-handelsreisigervereniging, wat uitloop op die Gideons as ‘n wêreldwye organisasie. In 1947 is die eerste takke buite die VSA gestig en in 1950 in Suid-Afrika. Die Suid-Afrikaanse hoofkantoor is is Pretoria en Bybels word van hier af in verskeie landstale versprei.
DeAnna Robbins
DeAnna Robbins (gebore 15 Junie 1959) is 'n Amerikaanse aktrise. Sy is bekend vir haar rolle in die rolprente Final Exam (1981) en Texas Godfather (1985).
Joanne Rio
Joanne Rio (15 Desember 1931 – 29 November 1984) was 'n Amerikaanse aktrise. Sy was bekend vir haar rolle in die rolprente Singin' in the Rain (1952), Riding with Buffalo Bill (1954), en Seminole Uprising (1955), en in die televisiereeks The Joey Bishop Show (1961).
Lisa Tomaschewsky
Lisa Tomaschewsky (gebore 22 Julie 1988) is 'n Duitse aktrise. Sy is bekend vir haar rolle in die rolprente The Girl with Nine Wigs (2013) en Hot Dog (2018), en in die televisiereekse Verbotene Liebe (1995) en Deutschland 83 (2015).
Halichondria aspera
Halichondria aspera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1906 deur Swartschewsky.
Wilfred Walter
Wilfred Walter (2 Maart 1882 – 9 Julie 1958) was 'n Engelse akteur. Hy was bekend vir sy rolle in die rolprente Convict 99 (1938), The Human Monster (1939), en Lady in Distress (1940).
Brian Goodman
Brian Goodman (gebore 1 Junie 1963) is 'n Amerikaanse akteur, regisseur, en skrywer. Hy is bekend vir sy rolle in die rolprente Catch Me If You Can (2002), Munich (2005), The Fast and the Furious: Tokyo Drift (2006), en What Doesn't Kill You (2008).
Aspalathus leptoptera
Aspalathus leptoptera is 'n plant wat hoort tot die genus Aspalathus. Die spesie is endemies aan die Wes-Kaap en kom op die Skurweberg en Groot-Winterhoekberge voor. Dit is deel van die fynbos en het 'n voorkomsgebied van 1 100 km².
Lilyan Tashman
Lilyan Tashman (23 Oktober 1896 – 21 Maart 1934) was 'n Amerikaanse aktrise. Sy was bekend vir haar rolle in die rolprente Camille (1926), The Matrimonial Bed (1930), The Cat Creeps (1930), en Frankie and Johnnie (1936).
Edwige Feuillère
Edwige Feuillère (29 Oktober 1907 – 13 November 1998) was 'n Franse aktrise en skryfster. Sy was bekend vir haar rolle in die rolprente Marthe Richard (1937), Wicked Duchess (1942), Olivia (1951), en The Game of Love (1954).
Hal Walters
Hal Walters (29 Januarie 1892 – 1940) was 'n Engelse akteur. Hy was bekend vir sy rolle in die rolprente Yes, Madam (1933), The Vulture (1937), en The Viper (1938).
Rollo
Rollo (Normandies: Rou, Rolloun; Oudnoors: Hrólfr; Rollon; sterf tussen 928 en 933) was 'n Wiking en die eerste heerser oor Normandië; vandag 'n streek in Noord-Frankryk. Hy was een van die beste Noorse krygsmanne en het 'n permanente basis op Frankiese gebied in die vallei van die benede-Seine gestig. Na die Beleg van Chartres in 911 het Karel die Eenvoudige, koning van die Wes-Frankiese Ryk, grond tussen die monding van die Seine en wat vandag bekend staan as Rouen aan die Wikings toegestaan, in ruil daarvoor dat Rollo toestem om sy plundery stop te sit, trou aan die koning te sweer, hom bekeer na die Christendom, en 'n belofte aflê om die Seine se monding te verdedig teen Wiking-plunderaars.
Die eerste geboekstaafde gebruik van die naam Rollo, as synde die leier van hierdie Wiking-setlaars, kom voor in 'n oktrooi uit 918. Hy het voortgegaan om tot ten minste 928 oor Normandië te heers. Hy is opgevolg deur sy seun Willem I as heerser van die hertogdom van Normandië, wat deur Rollo gestig is. Rollo se nageslag en die van volgelinge het weens vermenging met die inheemse Franke en Gallo-Romaanse bevolking van die gebiede wat hul beset het weldra bekend geword as "Normandiërs". As gevolg van die Normandiërs se verowering van Engeland, Suid-Italië en Sisilië oor die volgende twee eeue het hul afstammelinge vanaf die 11de tot 13de eeu Engeland, groot dele van Ierland, die Koninkryk van Sisilië en Antiogië regeer. Sodoende het hulle 'n blywende nalatenskap gelaat wat die geskiedenis van Europa en die Levant grootliks beïnvloed het.
Wellington, Herefordshire
Wellington is 'n dorpie in Herefordshire, Engeland by roosterverwysing SO494481. Dit het 'n bevolking van 1 005 tydens die 2011-sensus gehad.
Die dorpie word beskut deur die beboste hange van Dinmore-heuwel in die noorde. Naby die A49 en ongeveer halfpad tussen Hereford en Leominster. Sy halfhouthuise 'swart en wit' gemeng met latere tipes geboue in klip en baksteen gee dit 'n sterk streekkarakter. 'n Fjord deur die Wellington-spruit by die kerk bied 'n unieke en skilderagtige gesig.
Die plaaslike kerk is opgedra aan St. Margaret van Antiochië en is 'n graad I-gelyste gebou.
Die gemeenskap is entoesiasties en het onlangs 'n aantreklike en baie suksesvolle dorpswinkel gebou met 'n poskantoor en vergaderlokaal wat te huur is. 'n Entoesiastiese groep doen 'n bod om die dorpskroeg te koop en dit tot sukses te herstel. Nog 'n groep is besig om 'n broodnodige kinderspeelarea op die sportveld te ontwikkel. Ander groepe is besig om toeganklike voetpaadjies vir gestremdes uit te lê.
Daar is baie plaaslike klubs en verenigings wat vergader in die gemeenskapslokaal wat deur die Wellington-gemeenskapsvereniging bestuur word.
Aspalathus linguiloba
Aspalathus linguiloba is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Die populasie is stabiel.
Jördis Triebel
Jördis Triebel (gebore 1977) is 'n Duitse aktrise. Sy is bekend vir haar rolle in die rolprente Emma's Bliss (2006), Pope Joan (2009), West (2013), en One Breath (2015).
Halichondria fastigiata
Halichondria fastigiata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Halichondria en tot die familie Halichondriidae. Die wetenskaplike naam van die spesie is die eerste keer geldig gepubliseer in 1766 deur Pallas.
Hélène Fillières
Hélène Fillières (gebore 1 Mei 1972) is 'n Franse aktrise, skryfster, en regisseuse. Sy is bekend vir haar rolle in die rolprente A Hell of a Day (2001), Lady Chatterley (2006), en Raising Colors (2018), en in die televisiereeks Collection Fred Vargas (2007).
Allene Roberts
Allene Roberts (1 September 1928 – 9 Mei 2019) was 'n Amerikaanse aktrise. Sy was bekend vir haar rolle in die rolprente The Red House (1947), The Sign of the Ram (1948), Bomba on Panther Island (1949), en Union Station (1950).
Amy Robinson
Amy Robinson (gebore 13 April 1948) is 'n Amerikaanse vervaardiger, aktrise, en skryfster. Sy is bekend vir haar rolle in die rolprente Mean Streets (1973), After Hours (1985), For Love of the Game (1999), en From Hell (2001).
Olivaint Genootschap van België
Die Olivaint Genootschap van België  (Afrikaans: Olivaint Genootskap van België) is 'n Belgiese pluralistiese en onafhanklike studentevereniging gestig in 1954. Die doel is hoofsaaklik die vorm van persone wat later professionele verantwoordelikhede sal dra. As voertaal word sowel Nederlands as Frans gebruik. Elke student wat 2 jaar universiteit gevolg het (baccalaureus-grade of meester-grade) en akkoord gaan met die beginsels van die genootskap kan lid word. Die aantal lede is jaarliks beperk tot 50. Kandidate moet hul curriculum vitae met 'n skriftelike motivering indiening en moet daarna 'n keurings onderhoud ondergaan deur die bestuurslede van die Konferensie. Gedurende die akademiese jaar word daar 10 vergaderings op Saterdagnamiddag gehou in Brussel. Tydens hierdie tematiese vergaderings kry die studente mondelinge spreekbeurte. Na die spreekbeurte praat 'n prominente figuur uit politieke, ekonomiese, kulturele of die sosiale wêreld waarna die studente in debat tree. Daarbenewens organiseer die genootskap ook 'n jaarlikse wedstryd van welsprekendheid. Die akademiejaar word afgesluit met 'n buitelandse studiereis.
Gerard Kuiper
Gerard Peter Kuiper (gebore as Gerrit Pieter Kuiper; 7 Desember 1905 – 23 Desember 1973) was ’n Nederlands-Amerikaanse sterrekundige, skrywer en professor. Die Kuipergordel is na hom genoem. Hy word deur baie beskou as die vader van moderne planetêre wetenskap. As professor aan die Universiteit van Chicago was hy ’n doktorale adviseur vir Carl Sagan. In 1958 het die twee aan ’n geklassifiseerde projek van die Amerikaanse lugmag gewerk om ’n kernplofkop op die Maan te laat ontplof.
Olivaint Genootschap van België
Noemenswaardige alumni
Die Olivaint Genootschap beskik oor 'n netwerk van meer as 1100 alumni. Die vereniging het gedien as 'n opleiding van verskeie Belgiese politici, diplomate, wetenskaplikes en sakelui. Enkele van die noemenswaardige alumni wat die instansie opgelewer het:
Gerard Kuiper
Loopbaan
Kuiper het twee natuurlike satelliete van planete in die Sonnestelsel ontdek: Uranus se Miranda en Neptunus se Nereid. Hy het ook koolstofdioksied in die atmosfeer van Mars ontdek, en in 1944 die bestaan van ’n atmosfeer vol metaan bo Saturnus se satelliet Titan.
Kuiper het ook verskeie dubbelsterre ontdek wat "Kuipername" gekry het, soos KUI 79.
John Goodman
John Goodman (gebore 20 Junie 1952) is 'n Amerikaanse akteur en vervaardiger. Hy is bekend vir sy rolle in die rolprente Barton Fink (1991), Flight (2012), Argo (2012), en 10 Cloverfield Lane (2016).
Gerard Kuiper
Loopbaan
Sterrekundiges verwys na ’n streek van kleinplanete anderkant Neptunus as die Kuipergordel. Hy het voorspel so ’n gordel het vroeër in die geskiedenis van die Sonnestelsel bestaan, maar nie meer nie. Vandag is dit bekend dat die gordel steeds bestaan.
Die Kuiperprys, wat ook na hom genoem is, is die hoogste toekenning deur die Amerikaanse Sterrekundige Vereniging se afdeling vir planetêre wetenskap, ’n internasionale vereniging van professionele planetêre wetenskaplikes. Dit word jaarliks toegeken aan wetenskaplikes wie se lewenswerk die meeste bygedra het tot ons begrip van planetêre stelsels.
Florelle
Florelle (9 Augustus 1898 – 28 September 1974) was 'n Franse aktrise. Sy was bekend vir haar rolle in die rolprente L'opéra de quat'sous (1931), La dame de chez Maxim's (1933), Les Misérables (1934), en Liliom (1934).
Appelkoos (kleur)
Appelkoos is 'n ligte geel-oranje kleur wat soortgelyk is aan die kleur van appelkose. Dit is egter 'n bietjie ligter as die werklike appelkoos se kleur.
Kleurkoördinate
Volgens verskeie kleurskemas word appelkoos as volg voorgestel:
Thorley Walters
Thorley Walters (12 Mei 1913 – 6 Julie 1991) was 'n Engelse akteur en skrywer. Hy was bekend vir sy rolle in die rolprente Sherlock Holmes and the Deadly Necklace (1962), Frankenstein Created Woman (1967), The Adventure of Sherlock Holmes' Smarter Brother (1975), en The People That Time Forgot (1977).
Aspalathus longifolia
Aspalathus longifolia is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Dit kom in die Langeberg, vanaf Garciapas tot by die Gouritsrivier voor. Dit het 'n voorkomsgebied van kleiner as 200 km² en word bedreig deur indringerplante en oorbeweiding, veral na veldbrande. Die populasie se getalle daal.
Nesoenas
Nesoenas is 'n genus van voëls in die familie van duiwe (Columbidae). Die genus word soms saam met die tipiese tortelduiwe in Streptopelia of die tipiese duiwe in Columba gegroepeer.
Spesies
Die genus omvat die volgende spesies:
Uitgestorwe spesies:
2019 Belgiese Grand Prix
Die 2019 Formule Een Belgiese Grand Prix is op 1 September 2019 op die Circuit de Spa-Francorchamps, in België, gehou. Dit was die dertiende wedren van die kampioenskapseisoen gewees.
Bande
Pirelli het die volgende bande aan alle spanne te Spa-Francorchamps verskaf:
Kwalifisering
Charles Leclerc behaal die voorste wegspringplek vir Ferrari, hul derde keer die seisoen. Hy teken 'n tyd aan wat meer as sewetiendes van 'n sekonde vinniger is as sy spanmaat Sebastian Vettel, in die tweede plek. Die Mercedes AMG-jaers Lewis Hamilton en Valtteri Bottas kwalifiseer onderskeidelik in die derde en vierde plek, voor die Red Bull van Max Verstappen. Die Renault-jaers Daniel Ricciardo en Nico Hülkenberg klok die sesde en sewende beste tyd, voor die Alfa Romeo van Kimi Räikkönen. Die top 10 word afgesluit deur die Racing Point-jaer Sergio Pérez en die Haas van Kevin Magnussen.
Joodse Papiaments
Die Sefardiese etnolek en die algemene taal van die eiland se nie-Joodse bevolking is wedersyds verstaanbaar, maar daar is stilistiese en leksikale verskille, insluitend baie leenworde uit Hebreeus en Aramees.
Rio Negro
Die Rio Negro (Portugees: [ˈʁi.u nɛɡɾu]; Spaans: Río Negro [ˈri.o ˈneɣɾo], letterlik "Swart-rivier") is een van die grootste sytakke van die Amasonerivier in Suid-Amerika en volgens afloop die tweede grootste sytak van die wêreld na die Rio Madeira. Die rivier, met 'n lengte van 2 250 km, vloei deur Colombia, Venezuela en die Brasiliaanse deelstate Roraima en Amazonas.
Die rivier ontstaan deur die saamvloei van die Branco en Vaupés in die ooste van Colombia net wes van die grens met Brasilië. Die Rio Negro vloei in suidoostelike rigting deur die Amasone-bekken in die weste van Brasilië, waar die dit net oos van Manaus in die Amasonerivier uitmond. Die grootste stad, wat aan die rivier geleë is, is Manaus, die hoofstad van die Brasiliaanse deelstaat Amazonas.
Die rivier word in Portugees Rio Negro [ˈʁi.u neɡɾu] en Spaans Río Negro [ˈri.o ˈneɣɾo] " Swartrivier") genoem. In die boonste deel van die rivier staan dit as Guainía bekend. Dit is die grootste swartwater rivier in die wêreld, en een van die wêreld se tien grootste riviere volgens gemiddelde afvoer.
Boloop
Die bron van die Rio Negro lê in Colombia, in die departement Guainía waar die rivier bekend staan ​​as die Guainía-rivier. Die jong rivier vloei oor die algemeen in 'n oos-noordoostelike rigting deur die Puinawai Nasionale Reservaat, en gaan verby verskeie klein inheemse nedersettings op sy pad, soos Cuarinuma, Brujas, Santa Rosa en Tabaquén.
Na ongeveer 400 km begin die rivier die grens vorm tussen Colombia se departement Guainía en Venezuela se Amazonas-staat. Nadat dit by die Colombiaanse gemeenskappe Tonina en Macanal verby is, draai die rivier Suidwes. Maroa is die eerste Venezoliaanse dorp waar die rivier verbygaan. 120 km verder stroomaf ontvang die rivier die Casiquiare-kanaal van die noorde wat 'n unieke skakel tussen die Orinoco en die Amasone-rivierkom vorm. Voortaan word die rivier Rio Negro genoem.
Middelloop
Die rivier gaan nou voort in 'n suidoostelike rigting en verby die Venezoliaanse stad San Carlos de Río Negro, sy grootste nedersetting aan die rivier, en Colombia se San Felipe. In hierdie gedeelte word die rivier voortdurend gevoed met sytakke van beide kante, en groei vinnig in grootte en skep groot rivier-eilande, 'n algemene kenmerk van riviere in die Amasone-bekken.
Onderloop
Nadat die Marié-rivier in die Rio Negro ingegaan het, gaan die rivier sy oostelike loop voort en vorm baie groot eilande en word op verskeie plekke baie wyd. Dit gaan verby plaaslike gemeenskappe soos Santa Isabel do Rio Negro. Gedurende die nat seisoen oorstroom die rivier die land hier wyd en syd, soms tot 'n breedte van 30 km, vir lang afstande. Gedurende hierdie seisoen, van April tot Oktober, is dit 'n opeenvolging van strandmere, vol lang eilande en ingewikkelde kanale met baie waterwild. Naby Carvoeiro, die laaste groot sytak van die Rio Negro, sluit die Branco-rivier by die Rio Negro aan en die rivier vorm tydelik die grens tussen die staat Roraima en Amazonas-staat, Brasilië. Die rivier neem nou 'n meer suidoostelike loop, en word weer baie wyd in baie dele voordat dit die grootste stad in sy loop Manaus bereik.
Die Anavilhanas Nasionale Park, 'n 350 018 hektaar bewaringseenheid wat oorspronklik 'n ekologiese stasie was wat in 1981 geskep is, beskerm 'n deel van die Anavilhanas-rivier-argipel in hierdie deel van die rivier. Onder die argipel ontmoet dit die Solimõesrivier om die Amasonerivier te vorm, wat 'n verskynsel skep wat bekend staan ​​as die "Meeting of Waters".
Geskiedenis
Die rivier is vernoem deur die Spaanse ontdekkingsreisiger Francisco de Orellana, wat dit vir die eerste keer in 1541 op dit afgekom het. Teen die middel van die 17de eeu het Jesuïete hulle langs sy walle gevestig te midde van talle inheemse stamme: die Manau, Aruák en Trumá Indiane. Na 1700 was slawerny langs die rivier algemeen, en inheemse Amerikaanse bevolkings het aansienlik verminder na kontak met Eurasiese siektes. Hierdie area was die verfilmingsplek vir Survivor: The Amazon in 2003.
Terwyl die naam Rio Negro Swartrivier beteken, is sy waters soortgelyk in kleur aan swart tee, wat tipies is van swartwaterriviere. Die donker kleur kom van hemiensuur as gevolg van 'n onvolledige afbreek van fenolbevattende plantegroei vanaf sanderige ooptes. Die rivier is so genoem omdat dit op 'n afstand swart lyk.
Die Rio Negro is ryk aan visspesies. Ongeveer 700 visspesies is in die rivierkom gedokumenteer, en daar word beraam dat die totaal 800–900 visspesies is, insluitend byna 100 endemies en verskeie onbeskryfde spesies. Onder hierdie is baie wat belangrik is in die akwariumhandel, insluitend die kardinale tetra (Paracheirodon axelrodi).
As gevolg van die Casiquiare-kanaal word baie waterspesies in beide die Rio Negro en Orinoco aangetref. Omdat die Casiquiare beide swartwater en helder- tot witwater gedeeltes insluit, is slegs relatief aanpasbare spesies in staat om daardeur tussen die twee rivierstelsels te beweeg.
Sytakke
Die grootste sytakke (stroomaf):
Tropiese en subtropiese vrugte
Ligging van trope en subtrope
Die tropiese kli­maatstreke lê binne 23½° noord en suid van  die ewenaar (tussen die Kreefskeerkring en die Steenbokskeerkring) en die sub­tropiese  klimaatstreke  ongeveer   tussen  23½° en 35° noord en suid van die ewenaar. Net 'n klein deeltjie van Suid-Afrika lê binne die trope (Limpopoprovinsie noord van Bandolierskop); die oorgrote deel lê in die subtrope. In ons land word tropiese en subtropiese vrugte verbou in die ooskusstreek van Bathurst in die suide tot KwaZulu-Natal in die noorde, en in die Laeveld van Mpumalanga, veral in die  omgewing  van Tzaneen,  Witrivier en Nelspruit.
Streke waar tropiese  vrugte goed aard, word  gekenmerk deur 'n warm, vogtige klimaat en die totale afwesigheid van ryp, terwyl streke waar subtropiese vrugte goed aard, gekenmerk word deur 'n taamlike warm klimaat, 'n taamlike hoë reënval of baie besproeiingswater, en die afwesigheid van strawwe ryp. Daarbenewens moet die grond geskik wees vir die verbouing van hierdie vrugtesoorte en moet genoegsame  arbeid beskikbaar wees.
Tropiese vrugte
Piesangs, papajas, lietjies, mango's, kasjoeneute, vla-appels en kokos­neute
Marie Van Tassell
Marie Van Tassell (6 April 1871 – 22 Januarie 1946) was 'n Amerikaanse aktrise. Sy was bekend vir haar rolle in die rolprente The Highest Bid (1916), Dulcie's Adventure (1916), The Torch Bearer (1916), en True Nobility (1916).
Goud (kleur)
Goudkleurig is een van 'n verskeidenheid van geel-bruin kleurversnitte wat gebruik word om die kleur van die element goud na te boots. Die kleurterm goud word ook tradisioneel gebruik vir die kleur "metaalgoud".
Die eerste opgetekende gebruik van goud as 'n kleurnaam in Engels was in 1300, wat verwys het na die metaal goud, en in 1423 verwys dit ook na blonde hare.
Metaalgoud, soos in verf, word dikwels "gold tone" in Engels genoem. In die heraldiek, word die Franse woord "or" gebruik. In modelbouwerk, verskil die kleur goud van koperkleur. 'n Blink (silwer) of metaalvoorwerp kan met deursigtige geel geverf word om 'n goue glans te verkry, iets wat dikwels met kersversierings gedoen word.
Kleurkoördinate
Volgens verskeie kleurskemas word goud as volg voorgestel:
Aspalathus linearifolia
Aspalathus linearifolia is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Dit kom van Tulbagh en Riebeek-Kasteel tot by Franschhoek voor. Dit het 'n voorkomsgebied van 1 364 km² en het habitat afgestaan aan gewasverbouing en word tans bedreig deur voorstedelike ontwikkeling. Die plant is gehard en het bly uitspruit nadat sy habitat omgeploeg is.
Blossom Rock
Blossom Rock (21 Augustus 1895 – 14 Januarie 1978) was 'n Amerikaanse aktrise. Sy was bekend vir haar rolle in die rolprente Dramatic School (1938), Dr. Gillespie's New Assistant (1942), en Between Two Women (1945), en in die televisiereeks The Addams Family (1964).
Aspalathus longipes
Aspalathus longipes is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Dit kom op die laer hellings van die Riviersonderendberge en Langeberg tussen Genadendal en Garciapas voor. Dit is ook opgemerk by heuwels naby Elim. Die populasie se getalle is stabiel.
Nora Tschirner
Nora Tschirner (gebore 12 Junie 1981) is 'n Duitse aktrise, musikant, en voormalige TV- en radio-aanbieder. Sy is bekend vir haar rolle in die rolprente Kebab Connection (2004), Rabbit Without Ears (2007), en The Crocodiles: All for One (2011), en in die televisiereeks Tatort (1970).
Malcolm Goodwin
Malcolm Goodwin (gebore 28 November 1982) is 'n Amerikaanse akteur, vervaardiger, en regisseur. Hy is bekend vir sy rolle in die rolprente American Gangster (2007), Leatherheads (2008), A True Story (2013), en Construction (2015).
Michael Ward (akteur)
Michael Ward (9 April 1909 – 8 November 1997) was 'n Engelse akteur. Hy was bekend vir sy rolle in die rolprente An Ideal Husband (1947), No Trace (1950), en John of the Fair (1954), en in die televisiereeks The Avengers (1961).
Marina Foïs
Marina Foïs (gebore 21 Januarie 1970) is 'n Franse aktrise en skryfster. Sy is bekend vir haar rolle in die rolprente Polisse (2011), A Stormy Summer Night (2015), en The Workshop (2017).
Gewone broodspons
De gewone broodspons (Halichondria panicea) is 'n sponsspesie in die taksonomiese indeling van die Demospongiae (gewone sponse). Die spons behoort tot die familie Halichondriidae. Die wetenskaplike naam van die spesie is die eerste keer geldig gepubliseer in 1766 deur Pallas.
Kenmerke
Die liggaam van die spons bestaan uit kieselnaalde en sponginevesels en is in staat om baie water op te neem. Die kleur varieer van groen na geel.
Verspreiding en leefgebied
Hierdie spesie kom wêreldwyd voor, ook langs die Nederlandse kuste, waar dit vastheg op wrakhout, meerpale, golfbrekers en rotse.
Aspalathus lotiflora
Aspalathus lotiflora is 'n plant wat hoort tot die genus Aspalathus. Die spesie is nog nie geëvalueer nie.
Kollektiewe veiligheid
Kollektiewe sekuriteit of kollektiewe veiligheid kan verstaan word as 'n veiligheidsreëling, polities, streeks- of wêreldwyd, waarin elke staat in die stelsel aanvaar dat die veiligheid van een die bekommernis van almal is, en daarom verbind tot 'n kollektiewe reaksie op dreigemente vir en oortredings van vrede. Kollektiewe sekuriteit is meer ambisieus as stelsels van alliansieveiligheid of kollektiewe verdediging deurdat dit poog om die totaliteit van state binne 'n streek of inderdaad wêreldwyd te omvat, en om 'n wye reeks moontlike bedreigings aan te spreek. Terwyl kollektiewe sekuriteit 'n idee met 'n lang geskiedenis is, het die implementering daarvan in die praktyk problematies geblyk. Daar moet aan verskeie voorvereistes voldoen word om 'n kans te hê om te werk. Dit is die teorie of praktyk van state wat onderneem om mekaar te verdedig om aggressie af te skrik of om 'n oortreder te teiken indien internasionale orde geskend is.
Daar word ook na kollektiewe sekuriteit verwys met die frase "'n aanval op een is 'n aanval op almal". Die gebruik van hierdie frase verwys egter ook gereeld na Artikel 5 van die Noord-Atlantiese Verdrag, die kollektiewe veiligheidsbepaling in NAVO se handves.
Vroeë vermeldings
Kollektiewe sekuriteit is een van die mees belowende benaderings vir vrede en 'n waardevolle instrument vir magbestuur op 'n internasionale skaal. Kardinaal de Richelieu het in 1629 'n skema vir kollektiewe veiligheid voorgestel, wat gedeeltelik in die 1648 Vrede van Wesfale weerspieël is. In die agtiende eeu is baie voorstelle gemaak vir kollektiewe veiligheidsreëlings, veral in Europa.
Die konsep van 'n vreedsame gemeenskap van nasies is in 1795 in Immanuel Kant se Perpetual Peace: A Philosophical Sketch uiteengesit. Kant het die idee van 'n liga van nasies uiteengesit wat konflik sal beheer en vrede tussen state sal bevorder. Hy pleit egter vir die vestiging van 'n vreedsame wêreldgemeenskap nie in 'n sin dat daar 'n wêreldregering moet wees nie, maar in die hoop dat elke staat homself sal verklaar as 'n vrye staat wat sy burgers respekteer en buitelandse besoekers as mede-rasionele wesens verwelkom. Sy sleutelargument is dat 'n unie van vrye state vreedsame samelewing wêreldwyd sal bevorder: daarom kan daar, na sy mening, 'n ewigdurende vrede wees wat deur die internasionale gemeenskap gevorm word eerder as deur 'n wêreldregering.
Marcia Rodd
Marcia Rodd (gebore 8 Julie 1940) is 'n Amerikaanse aktrise. Sy is bekend vir haar rolle in die rolprente Little Murders (1971) en Citizens Band (1977), en in die televisiereekse American Playhouse (1981) en 21 Jump Street (1987).
Ronald Ward
Ronald Ward (April 1901 – 1978) was 'n Engelse akteur. Hy was bekend vir sy rolle in die rolprente Love's Old Sweet Song (1933), Stardust (1938), They Met in the Dark (1943), en The Second Mrs. Tanqueray (1952).
Rohingia
Rohingia (Birmaans: ရိုဟင်ဂျာ, rui hang gya, [ɹòhɪ̀ɴd͡ʑà]; Bengaals: রোহিঙ্গা, Rohingga, [ɹohiŋɡa]) is 'n naam wat staatlose Bengaalse en merendeels Islamitiese bevolkingsgroepe in Mianmar gekies het om uitdrukking te gee aan hul etniese en godsdienstige identiteit – as minderheid in 'n oorwegend Boeddhistiese land. Die Rohingia is hoofsaaklik aanhangers van Soennitiese Islam, met 'n klein minderheid Hindoes.
Militêre operasies in gebiede, wat deur Islamitiese bevolkings bewoon word, is reeds sedert Birma (die latere Mianmar) se onafhanklikwording gereeld deur die land se strydmagte onderneem. In Augustus 2017 het die situasie geëskaleer nadat die rebellegroep Arakan Rohingya Salvation Army (ARSA) die verantwoordelikheid aanvaar het vir meerdere terreuraanvalle wat gelyktydig gepleeg en waarin sewentig mense dood is – onder wie twaalf lede van Mianmar se strydmag. Mianmar se gewapende magte het daarna 'n grootskaalse teenoffensief begin en Rohingia-gebiede aangeval. Volgens Amnesty International het ARSA-terroriste op 25 en 26 Augustus 2018 ook tientalle Hindoes- mans, vroue en kinders – in aanvalle op die dorpe Ah Nauk Kha Maung, Ye Bauk Kyar en Myo Thu Gyi vermoor.
Die terreuraanvalle word as 'n poging van militante Moslems beskou om 'n vreedsame oplossing van die konflik in die deelstaat Rakhine te dwarsboom. Hulle is gepleeg net een dag nadat die regering van Mianmar voorstelle vir 'n vreedsame oplossing vir die konflik, soos gemaak deur 'n kommissie onder voorsitterskap van die vroeëre sekretaris-generaal van die Verenigde Nasies, Kofi Annan, verwelkom en aanvaar het. Die Rohingia-konflik blyk egter nie die enigste binnelandse konflik in Mianmar te wees nie. Die land selfs word sedert sy onafhanklikheid in 1948 deur die wêreld se langsdurende burgeroorlog geteister, wat nie net Moslems raak nie, maar ook Animiste, Boeddhiste, Hindoes en selfs Christelike minderhede. Byvoorbeeld is die Boeddhistiese Karenvolk sedert 1948 in 'n grootskaalse konflik met die sentrale regering betrokke. Van die ander konflikte tussen inheemse bevolkingsgroepe en die sentrale regering sluit in Kachin, Kayah, Kayin en Shan.
Etimologie
Die term Rohingia naam is volgens die historikus Jacques P. Leider eers vanaf die 1960's in enkele gevalle gebruik om na Islamitiese groepe te verwys. Tot die middel van die 1990's het dit nie na 'n etniese groep verwys nie, maar was 'n sambreelterm vir 'n verskeidenheid Islamitiese opstandelinge. Eers vanaf 1995 het dit internasionaal gebruiklik geraak nadat dit in Engelsmedium-berigte oor Mianmar gebruik is om eksplisiet na 'n etniese groep te verwys. Navorsers stem grotendeels saam dat Moslems in Mianmar reeds vanaf die 1950's na hulself as Rohingia verwys het – blykbaar in 'n poging om 'n gemeenskaplike identiteit te vorm en te beklemtoon.
Een van Wes-Duitsland se omvattendste ensiklopedies-geografiese werke, die Bertelsmann Länderlexikon wat in 1979 gepubliseer is, wys daarop dat die meerderheid van Islamitiese en Hindoeïstiese bewoners van die destydse Sosialistiese Republiek Birma «nasate van Indiese en Pakistanse immigrante» («Nachkommen indischer und pakistanischer Einwanderer») is wat hulle eers gedurende die Britse koloniale tydperk in die land gevestig het – as deel van 'n proses wat deur die inheemse bevolking as «ekonomiese oorvreemding» ervaar is.
Historiese agtergrond
Vanweë hulle Indo-Ariese afkoms en Islamitiese godsdiens word Bengale deur die Mianmarese regering nie as inheems beskou nie en het volgens bewerings oorspronklik eers gedurende die Britse koloniale tydperk, veral ná die Eerste Anglo-Birmaanse Oorlog (1824–1826), vanuit Bengale na Mianmar geïmmigreer, aangemoedig deur die Britse koloniale bewind. In dieselfde tydperk is onder die Britse koloniale beleid Asiate op 'n grootskaalse vlak na die Natalkolonie in die hedendaagse Suid-Afrika gebring om as kontrakarbeiders op suikerrietplantasies te werk.
Eerste Moslems het reeds in die 7de eeu in Suid-Asië gevestig, 'n tydperk, waarin Germaanse volke soos die Sakse met geweld deur die Frankiese koning Karel die Grote gekersten is. Die oudste moskee in Indië dateer uit 629 n.C. en is in die hedendaagse Indiese deelstaat Kerala opgerig. Een van die bekendste moskees in Indië, die Babri-moskee, is op 6 Desember 1992 deur gewelddadige Hindoes vernietig en meer as 2 000 mense, veral Moslems, is vermoor.
Die voorkoms van 'n Islamitiese minderheid in die historiese Koninkryk Arakan met sy sentrum in Mrauk U (1430–1785) word as 'n historiese feit beskou. Die Rohingia beskou hulself as 'n bevolkingsgroep, wie se voorsate sowat 1000 jaar gelede in Mianmar Moslems geword het. Die Mianmarese regering verwerp egter die term Rohingia en beskou hulle as onwettige emigrante uit Bangladesj.
As gevolg van die Burgerskapswet van 1982 word die Rohingia nie as een van die 135 inheemse bevolkingsgroepe erken nie en het dus geen aanspraak op burgerskap nie. Die wetlike voorwaardes, wat Rohingia in Mianmar in die gesig staar, is deur sommige kommentatore met apartheid vergelyk,  onder ander deur baie internasionale akademici, ontleders en politieke figure, waaronder Desmond Tutu, die bekende Suid-Afrikaanse anti-apartheidsaktivis en Nobelprys vir Vrede-wenner in 1984.
Aung San Suu Kyi, Mianmar se de facto burgerlike leier en Nobelprys vir Vrede-wenner in 1991, is deur sommige vir haar stilte oor die geweldpleging gekritiseer. Op 19 September 2017 het sy die menseregteskendings en onwettige geweld in die Rakhine-deelstaat veroordeel, maar haar steun aan die militêre operasies getoon. Haar gebrek aan optrede namens die Rohingia het 'n pleidooi vir aksie deur die Pakistanse Nobelvredespryswenner in 2014, Malala Yousafzai, tot gevolg gehad. Aung San Suu Kyi het die term Rohingia herhalend verwerp en van hulle ondersteuners as "terroriste" bestempel. Sommige waarnemers in die weste is ontsteld oor die feit dat Aung San Suu Kyi as politikus nie besluite volgens die geïdealiseerde beeld kan neem wat in die media van haar geteken is nie, maar met die politieke realiteit in haar land gekonfronteer word – die oorgrote meerderheid van Mianmar se Boeddhistiese bevolking is Islam vyandig gesind.
Tydens 'n besoek aan Europa in Junie 2019 het Aung San Suu Kyi saam met die Hongaarse eerste minister Viktor Orbán na groeiende Moslembevolkings en hul migrasie na andersgelowige ontwikkelde lande as uitdagings vir Suidoos-Asië en Europa verwys. Boeddhistiese monnike in Mianmar verwys na die gewelddadige optrede van enkele Moslems en die historiese feit dat groot dele van Asië soos Afghanistan voor die opkoms van Islamitiese magte oorspronklik deur Boeddhiste bewoon is. Om historiese redes is daar vrese dat Moslem-minderhede die integriteit van state bedreig. In Indië het sommige Moslemleiers hulle met die onafhanklikwording van die land ten gunste van die stigting van 'n afsonderlike Islamitiese nasie, Pakistan, uitgespreek..
Internasionale stryd oor die Mianmarese regering se standpunt
Die Mianmarese regering se standpunte en optrede word deur die Chinese regering in Beijing ondersteun, wat op sy beurt ten opsigte van Islamitiese Oeigoere in Xinjiang 'n omstrede beleid van assimilasie volg. Die Amerikaanse regering onder president Donald Trump het egter vir 'n einde aan minderhede se onderdrukking gepleit en lede van onder andere Jesiede, Oeigoere en Rohingia na die Withuis in Washington, D.C. genooi. Die Amerikaanse ambassade in die voormalige Mianmarese hoofstad Yangon gee voorkeur aan die term "Rohingia", terwyl die Japannese regering dit summier verwerp en daarop aandring dat 'n neutrale benaming soos "Moslems in die Rakhine-deelstaat" gebruik moet word. Japan volg 'n meer konstruktiewe beleid teenoor Mianmar en beklemtoon die feit dat ekonomiese ontwikkeling die enigste manier sal wees om die konflik op te los. Japan het in die Verenigde Nasies se algemene vergadering buite stemming gebly by alle resolusies teen Mianmar.
Die Amerikaanse Council on Foreign Relations bevestig dat menseregte 'n belangrike plek in die betrekkinge met Mianmar inneem wat besig is om te verbeter, maar beklemtoon ook die feit dat Mianmar se stabiliteit voorkeur sal geniet, gegewe die land se strategiese belangrikheid in Suidoos-Asië, sy groot natuurlike hulpbronne en die ontwikkelende demokratiese bewind. 'n Resolusie van die Verenigde Nasies se algemene vergadering, waarin onder meer op 'n einde van Mianmar se militêre operasies en die toekenning van Mianmarese burgerskap aan Rohingia aangedring word, is naas die Volksrepubliek China, Kambodja, Laos, die Filippyne, Viëtnam, Wit-Rusland, Sirië en Zimbabwe ook deur Rusland verwerp. Suid-Afrika het, as deel van 'n buitelandse beleid wat die ideale en waarde van Nelson Mandela nastreef, sy steun aan die VN-resolusie verleen.